CELEX: 32020D0441
Language: hr
Date: 2020-03-24 00:00:00
Title: Odluka (EU) 2020/441 Europske središnje banke od 24. ožujka 2020. o izmjeni Odluke (EU) 2016/948 Europske središnje banke o provedbi programa kupnje vrijednosnih papira korporativnog sektora (ESB/2016/16) (ESB/2020/18)

25.3.2020   
               
               
                  HR
               
               
                  Službeni list Europske unije
               
               
                  L 91/5
               
            
         ODLUKA (EU) 2020/441 EUROPSKE SREDIŠNJE BANKE
         od 24. ožujka 2020.
         o izmjeni Odluke (EU) 2016/948 Europske središnje banke o provedbi programa kupnje vrijednosnih papira korporativnog sektora (ESB/2016/16)
         (ESB/2020/18)
         Upravno vijeće Europske središnje banke,
         uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
         uzimajući u obzir Statut Europskog sustava središnjih banaka i Europske središnje banke, a posebno drugi podstavak njegova članka 12. stavka 1. u vezi s prvom alinejom članka 3. stavka 1. i članak 18. stavak 1.,
         budući da:
         
                     (1)
                  
                  
                     U skladu s člankom 18. stavkom 1. Statuta Europskog sustava središnjih banaka i Europske središnje banke, Europska središnja banka (ESB) i nacionalne središnje banke država članica čija je valuta euro (dalje u tekstu „nacionalne središnje banke”) mogu, radi ostvarivanja ciljeva Europskog sustava središnjih banaka, poslovati na financijskim tržištima, između ostaloga, izravnom kupnjom i prodajom utrživih instrumenata.
                  
               
                     (2)
                  
                  
                     Odlukom (EU) 2016/948 Europske središnje banke (ESB/2016/16) (1) uspostavljen je program kupnje vrijednosnih papira korporativnog sektora (CSPP). Pored trećeg programa kupnje pokrivenih obveznica, programa kupnje vrijednosnih papira osiguranih imovinom i programa kupnje vrijednosnih papira javnog sektora na sekundarnim tržištima, CSPP je dio proširenog programa kupnje vrijednosnih papira (APP) ESB-a. Cilj APP-a jest unaprijediti prijenos monetarne politike, olakšati odobravanje kredita gospodarstvu europodručja, olakšati uvjete kreditiranja kućanstava i pravnih osoba i podržati stalnu prilagodbu stopa inflacije na razine koje su ispod, ali blizu 2% u srednjoročnom razdoblju, u skladu s očuvanjem stabilnosti cijena kao primarnim ciljem Europske središnje banke.
                  
               
                     (3)
                  
                  
                     Uzimajući u obzir izvanredne financijske okolnosti povezane sa širenjem bolesti koronavirusa, 2019 (COVID-19), Upravno vijeće je 18. ožujka 2020. odlučio proširiti prihvatljive vrijednosne papire u okviru CSPP-a na nefinancijske komercijalne zapise, čime se svi komercijalni zapisi dostatne kreditne kvalitete smatraju prihvatljivim za kupnju u okviru CSPP-a.
                  
               
                     (4)
                  
                  
                     Kako bi se pravodobno reagiralo na trenutno stanje pandemije, ova bi odluka trebala stupiti na snagu sljedećeg dana od dana objave u Službenom listu Europske unije.
                  
               
                     (5)
                  
                  
                     Odluku (EU) 2016/948 (ESB/2016/16) trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Izmjena
            U članku 2. Odluke (EU) 2016/948 (ESB/2016/16) točka 2. zamjenjuje se sljedećim:
            
               
                  „2.   Ako dužnički instrument ima početno dospijeće od najmanje 365/366 dana ili manje, preostalo dospijeće je najmanje 28 dana u vrijeme njegove kupnje od strane odgovarajuće središnje banke Eurosustava.
                  Ako utrživi dužnički instrument ima početno dospijeće od 367 dana ili više, preostalo dospijeće je najmanje 6 mjeseci, a najviše 30 godina i 364 dana u vrijeme njegove kupnje od strane odgovarajuće središnje banke Eurosustava“.
               
            
         
         
            Članak 2.
            Stupanje na snagu
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Frankfurtu na Majni, 24. ožujka 2020.
            
               
                  Predsjednica ESB-a
               
               Christine LAGARDE
            
         
         
            (1)  Odluka (EU) 2016/948 Europske središnje banke od 1. lipnja 2016. o provedbi programa kupnje vrijednosnih papira korporativnog sektora (ESB/2016/16) (SL L 157, 15.6.2016., str. 28.).